Je Hugonin, diz Morpré, fay savoir à touz... que je, par le loux Girar, mon fil, ay vendu et quité permaignablement à noble baron Jehan de Chalon, signour d’Allay, et es suens, une moie piece de terre, et siet dessouz la chacié dou molin de Chaverye, selon la terre mons. Renaut de Foletain, chevalier, d’une part, et selon le biez dou molin, d’autre, pour huit livres d’estevenans, lesquex j’ay eu et recehu doudit Jehan en bons deniers nombré... En tesmoignaige de laquel chose, nos, Hugues et Girars desusdiz, avons fait seler ces presentes lettres dou seal de la court à noble damoisel Renaut de Burgoigne, douquel l’on use à Lons, et dou seal mons. Pierre, priour de Lons. Ce fut fait et doné en l’an de Nostre Signour corrant par mil CC octante et un, ou mois de fevrier.